Мартен Пьер Эмиль
Мартен Пьер Эмиль (18.8.1824, Шер департаменти, Бурж, – 25. 5. 1915, Ньевр департаменти Фуршамбо) – француз металлургу. Тоо кен мектебин бүтүрүп. Фуршамбо шаарында атасынын металлургиялык заводунда иштеген. 1853–83-жылдары Сирейдеги металлургия заводунун директору болгон. 1864-жылы жалындуу регенерациялык меште болотту куюп алуунун жаңы ыкмасын сунуш кылган. Регенерация принциби абаны гана эмес газды да жылытууга колдонулуп, болотту эритүү үчүн жетиштүү температура алынган. Бул метод металлургияда 19-кылымдын акыркы чейрегинен кеңири колдонула баштаган.
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7